Մարիա Պետրոսյան

Մարիա Իսահակի Պետրոսյան (), հայ խորհրդային փիլիսոփա։ Փիլիսոփայական գիտությունների դոկտոր (1964 թվականին), պրոֆեսոր (1965 թվականին)։ ՍՄԿԿ անդամ 1940 թվականից։

Կենսագրություն 
Ավարտել է Սովետական շինարարության և իրավունքի ադրբեջանական ինստիտուտի իրավաբանական ֆակուլտետը (1932 թվականին)։ 1933 թվականից դասավանդել է Մոսկվայի և Երևանի տարբեր բուհերում։ Ղեկավարել է ՀԿԿ Կենտկոմի դասախոսական խումբը 1942-1944 թվականներին), եղել Արտասահմանյան երկրների հետ մշակութային կապերի հայկական ընկերության վարչության նախագահ (1945-1946 թվականներին), Երևանի Բրյուսովի անվան ռուսաց և օտար լեզուների մանկավարժական ինստիտուտի տնօրեն (1952-1954 թվականներին). Մոսկվայի Ս․ Օրջոնիկիձեի անվան ինժեներատնտեսագիտական ինստիտուտի փիլիսոփայության ամբիոնի վարիչ (1954-1964 թվականներին)։ Հետազոտությունները վերաբերում են փիլիսոփայության պատմության, պատմական մատերիալիզմի ու բարոյագիտության, հատկապես հումանիզմի, անհատի ու հասարակության փոխհարաբերության խնդիրներին։

Հայ փիլիսոփաներ
1911 ծնունդներ
1971 մահեր
Փիլիսոփայական գիտությունների դոկտորներ
Հայ պրոֆեսորներ
ԽՄԿԿ անդամներ